CELEX: 62010FN0121
Language: hu
Date: 2010-11-19 00:00:00
Title: F-121/10. sz. ügy: 2010. november 19-én benyújtott kereset — Heath kontra EKB

29.1.2011   
            
            
               HU
            
            
               Az Európai Unió Hivatalos Lapja
            
            
               C 30/67
            
         2010. november 19-én benyújtott kereset — Heath kontra EKB
   (F-121/10. sz. ügy)
   ()
   2011/C 30/133
   Az eljárás nyelve: francia
   
      Felek
   
   
      Felperes: Michael Heath (Southampton, Egyesült Királyság) (képviselők: L. Levi és M. Vandenbussche ügyvédek)
   
      Alperes: Európai Központi Bank
   
      A jogvita tárgya és leírása
   
   A felperes 2010. januári és azt követő hónapokra vonatkozó nyugdíjértesítőinek megsemmisítése annyiban, amennyiben azok a 2010-re vonatkozó nyugdíjkiigazítást követően 0,6 %-os nyugdíjemelést alkalmaznak, valamint a felperesnek okozott kár megtérítése.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a 2010. januári és az azt követő hónapokra vonatkozó illetményelszámoló lapokat annyiban, amennyiben azok 0,6 %-os nyugdíjemelést alkalmaznak, az általános GSA („General Salary Adjustment” számítási módszer) alapján számított 2,1 %-os emelés alkalmazása érdekében;
            
         
               —
            
            
               amennyiben szükséges, semmisítse meg a felperes által benyújtott felülvizsgálati kérelmeket és panaszokat elutasító, 2010. május 11-én, illetve 2010. szeptember 9-én kelt határozatokat;
            
         
               —
            
            
               rendelje el, hogy az alperes fizesse meg 2010 januárjától a felperes vonatkozásában szabálytalanul alkalmazott 0,6 %-os nyugdíjemelés és azon 2,1 %-os nyugdíjemelés közötti különbséget, amelyhez a felperesnek joga lett volna, azaz 2010 januárjától 1,5 %-os havi fizetésemelést rendeljen el. Ezen összegeket az esedékességüktől kezdve a tényleges megfizetésükig kamattal kell növelni, amely az Európai Központi Bank által, a főbb refinanszírozási műveleteknél az érintett időszakban alkalmazott kamatlábnak két százalékponttal növelt mértéke alapján számítandó ki;
            
         
               —
            
            
               kötelezze az alperest 5 000 euró megfizetésére a felperest a vásárlóereje csökkenése miatt ért vagyoni kár megtérítéseként;
            
         
               —
            
            
               kötelezze az alperest a méltányosan megállapított 5 000 euró megfizetésére a felperes nem vagyoni kárának megtérítésére;
            
         
               —
            
            
               az EKB-t kötelezze a költségek viselésére.